
RAPORT DE SPECIALITATE

privind aprobarea Studiului de oportunitate ,,Achiziţia de mijloace de transport mai puţin poluante necesare îmbunătăţirii transportului public de călători din Municipiul Timişoara - troleibuze” şi a indicatorilor tehnico-economici, finanţate prin Fondul pentru Mediu
Având în vedere Expunerea de motive nr. SC2018-            /30.10.2018 a Primarului Municipiului Timișoara și Proiectul de hotărâre privind aprobarea Studiului de oportunitate ,,Achiziţia de mijloace de transport mai puţin poluante necesare îmbunătăţirii transportului public de călători din Municipiul Timişoara - troleibuze” şi a indicatorilor tehnico-economici, finanţate prin Fondul pentru Mediu. Facem următoarele precizări:

Prin ordinul nr. 741/2018, Ministerul Mediului a aprobat Ghidul de finanţare a Programului privind îmbunătăţirea calităţii aerului şi reducerea emisiilor de gaze cu efect de seră, utilizând autovehicule mai puţin poluante în transportul public local de persoane, ghid care constituie un suport informativ, având rolul de a furniza solicitantului de finanţare din Fondul pentru mediu informaţii privind derularea Programului privind îmbunătăţirea calităţii aerului şi reducerea emisiilor de gaze cu efect de seră, utilizând autovehicule mai puţin poluante în transportul public local de persoane.
Ghidul conţine dispoziţii privind:
a) scopul, obiectivele şi indicatorii de performanţă ai programului;
b) eligibilitatea solicitantului, a proiectului propus şi a cheltuielilor acestuia;
c) metodologia de analiză, evaluare, selectare, aprobare, implementare, decontare şi monitorizare a proiectului propus.
Scopul programului îl reprezintă îmbunătăţirea calităţii aerului şi reducerea emisiilor de gaze cu efect de seră, ca urmare a utilizării autovehiculelor mai puţin poluante în transportul public local de persoane.
Obiectivul programului constă în diminuarea emisiilor de gaze cu efect de seră, prin punerea în circulaţie a autobuzelor electrice, autobuzelor electric hibride, autobuzelor alimentate cu GNC şi a troleibuzelor.
Obiectul programului îl reprezintă achiziţionarea de autobuze noi electrice, autobuze noi electric hibride, autobuze noi alimentate cu GNC şi troleibuze noi, prin finanţarea nerambursabilă acordată din Fondul pentru mediu, din sumele obţinute în urma scoaterii la licitaţie a certificatelor de emisii de gaze cu efect de seră (GES).
Portivit art. 3 din Ghidul de Finanţare a Programului privind îmbunătăţirea calităţii aerului şi reducerea emisiilor de gaze cu efect de seră, utilizând autovehicule mai puţin poluante în transportul public local de personae, finanţarea programului se realizează din veniturile rezultate din vânzarea certificatelor de emisii de gaze cu efect de seră încasate la Fondul pentru mediu, în limita creditelor de angajament şi creditelor bugetare prevăzute cu această destinaţie prin bugetul anual al Fondului pentru mediu, aprobat conform legii.
În conformitate cu prevederile art. 8 din Ghidul de Finanţare a Programului privind îmbunătăţirea calităţii aerului şi reducerea emisiilor de gaze cu efect de seră, utilizând autovehicule mai puţin poluante în transportul public local de persoane, finanţarea nerambursabilă, asigurată de Autoritate (Administraţia Fondului pentru Mediu), se acordă în cuantum de până la 80% din preţul de achiziţie al autobuzului/troleibuzului. Suma maximă finanţată în funcţie de numărul de locuitori este:
- 35.000-200.000 locuitori - buget maxim 20.000.000 lei;
- 200.001-400.000 locuitori - buget maxim 110.000.000 lei;
- peste 400.001 locuitori - buget maxim 340.000.000 lei.
Dacă suma solicitată prin cererea de finanţare depăşeşte pragul maxim permis aferent numărului de locuitori, diferenţa rezultată va fi considerată neeligibilă. Contribuţia proprie a solicitantului şi cheltuielile neeligibile vor fi asigurate din surse financiare proprii.
Municipiul Timisoara doreste sa-si imbunatateasca continuu performantele in domeniul transportului public de persoane.  In acest scop are in vedere sa asigure satisfacerea continua a cerintelor si asteptarilor clientilor printr-o inalta calitate a transportului public de persoane si in acelasi timp sa protejeze mediul inconjurator prin prevenirea si controlul poluarii. 

Proiectul contribuie la dezvoltarea durabilă prin faptul că va creşte atractivitatea şi popularitatea sistemului de transport public, contribuind la încurajarea cetăţenilor de a folosi transportul public, în detrimentul autoturismelor proprii, scăzând astfel emisiile de CO2.
Potrivit raportului Competitive cities (Banca Mondială), orașele românești se confruntă cu probleme serioase în ceea ce privește traficul auto, dat fiind faptul că, în perioada comunistă, orașele au fost planificate ținând cont de infrastructura de transport public pe de-o parte, iar pe de altă parte, pentru că în majoritatea orașelor românești, numărul de autovehicule a crescut exponențial, aspect care a condus la depășirea capacității infrastructurii existente și la crearea blocajelor în trafic. 

Creşterea urbanizării, a densităţii populaţiei şi a mobilităţii acesteia conduce la apariţia unor noi probleme de ordin economic, ecologic şi de sănătate pentru oraşe şi locuitorii acestora, ca urmare a utilizării în mod excesiv a automobilelor, prin producerea de aglomerări şi poluare. Oportunitatea oferită cetăţenilor noilor state membre ale Uniunii Europene de a beneficia de automobile personale, precum şi accelerarea acestei tendinţe în urma investiţiilor străine în aceste ţări trebuie să fie compensate prin oferirea unor măsuri alternative cum este transportului public local.

Poluarea este una din principalele probleme cu care se confruntă marile oraşe. Politicile UE vizează reducerea emisiilor şi stabilirea de limite şi valori ţintă pentru calitatea aerului. 
Art. 17 alin. (1) lit. k) din Legea 92/2007 a serviciilor de transport public local prevede că printre atribuţiile consiliului local se numără şi finanţarea sau, după caz, contractarea ori garantarea, în condiţiile legii, a împrumuturilor pentru realizarea programelor de investiţii vizând dezvoltarea şi eficientizarea serviciilor de transport, precum şi înfiinţarea, reabilitarea, dezvoltarea, modernizarea şi extinderea sistemului de transport public local aparţinând patrimoniului unităţilor administrativ-teritoriale.

Având în vedere cele mai sus prezentate, propunem spre aprobarea Coniliului Local al Municipiului Timişoara următoarele:

· aprobarea Studiului de oportunitate ,,Achiziţia de mijloace de transport mai puţin poluante necesare îmbunătăţirii transportului public de călători din Municipiul Timişoara - troleibuze”, conform Anexei 1, care face parte integrantă din hotărâre;

· aprobarea Anexei 2 privind descrierea sumară a investiţiei:  ,,Achiziţia de mijloace de transport mai puţin poluante necesare îmbunătăţirii transportului public de călători din Municipiul Timişoara - troleibuze”, care face parte integrantă din hotărâre.

· aprobarea indicatorilor  tehnico – economici ai proiectului, conform Anexei 3, care face parte integrantă din hotărâre;

· asigurarea tuturor resurselor financiare necesare în vederea susţinerii contribuţiei proprii şi cheltuielile neeligibile  în cadrul  proiectului ,,Achiziţia de mijloace de transport mai puţin poluante necesare îmbunătăţirii transportului public de călători din Municipiul Timişoara - troleibuze”, în condițiile rambursării/decontării ulterioare a cheltuielilor.
Având în vedere prevederile legale expuse în prezentul raport, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local. 

